# 元宵节诗句选集

来源：网络 作者：悠然自得 更新时间：2025-03-08

*《元夕于通衢建灯夜升南楼》（隋） 隋炀帝\*天上转，梵声天上来；灯树千光照，花焰七枝开。月影疑流水，春风含夜梅；燔动黄金地，钟发琉璃台。 《正月十五夜》（唐） 苏道味火树银花合，星桥铁锁开，灯树千光照。明月逐人来。游妓皆穠李，行歌尽落梅。金吾...*

《元夕于通衢建灯夜升南楼》

（隋） 隋炀帝

\*天上转，梵声天上来；

灯树千光照，花焰七枝开。

月影疑流水，春风含夜梅；

燔动黄金地，钟发琉璃台。

《正月十五夜》

（唐） 苏道味

火树银花合，星桥铁锁开，

灯树千光照。明月逐人来。

游妓皆穠李，行歌尽落梅。

金吾不禁夜，玉漏莫相催。

《上元夜》

（唐）崔液

玉漏铜壶且莫催，铁关金锁彻夜开;

谁家见月能闲坐，何处闻灯不看来。

《十五夜观灯》

（唐）卢照邻

锦里开芳宴，兰红艳早年。

缛彩遥分地，繁光远缀天。

接汉疑星落，依楼似月悬。

别有千金笑，来映九枝前。

正月十五夜灯

（唐）张祜

千门开锁万灯明，正月中旬动地京。

三百内人连袖舞 ，一进天上著词声。

诗曰

（唐）李商隐

月色灯山满帝都，香车宝盖隘通衢。

身闲不睹中兴盛， 羞逐乡人赛紫姑。

诗曰

（宋）姜白石

元宵争看采莲船，宝马香车拾坠钿；

风雨夜深人散尽，孤灯犹唤卖汤元。

诗曰

（宋）姜白石

贵客钩帘看御街，市中珍品一时来，

帘前花架无行路，不得金钱不肯回。

（注：珍品这里指元宵）

《青玉案 元夕》

（宋）辛弃疾

东风夜放花千树，更吹落，星如雨。

宝马雕车香满路，凤萧声动，壶光转，一夜鱼龙舞 。

蛾儿雪柳黄金缕，笑语盈盈暗香去。

众里寻他千百度，蓦然回首， 那人却在，火阑珊处。

《生查子 元夕 》

（宋）欧阳修

去年元夜时，花市灯如昼。

月到柳梢头，人约黄昏后。

今年元夜时，月与灯依旧。

不见去年人，泪湿春衫袖。

《京都元夕》

（元）元好问

袨服华妆着处逢 ，六街灯火闹儿童 。

长衫我亦何为者 ，也在游人笑语中 。

折桂令 元宵

（元）失名

爱元宵三五风光，月色婵娟，灯火辉煌。

月满冰轮，灯烧陆海，人踏春阳。

三美事方堪胜赏，四无情可恨难长。

怕的是灯暗光芒，人静荒凉，角品南楼，月下西厢。

《汴京元夕》

（明）李梦阳

中山孺子倚新妆，郑女燕姬独擅场。

齐唱宪王春乐府， 金梁桥外月如霜。

《元 宵》

（明） 唐寅

有灯无月不娱人，有月无灯不算春。

春到人间人似玉， 灯烧月下月如银。

满街珠翠游村女，沸地笙歌赛社神。

不展芳尊开口笑，如何消得此良辰。

《元夜踏灯》

（清）董舜民

百枝火树千金屧，宝马香尘不绝。飞琼结伴试灯来，忍把檀郎轻别。

一回佯怒，一回微笑，小婢扶行怯。

石桥路滑缃钓蹑，向阿母低低说。妲娥此夜悔还无？怕入广寒宫阙。

不如归去，难畴畴昔，总是团圆月。

本DOCX文档由 www.zciku.com/中词库网 生成，海量范文文档任你选，，为你的工作锦上添花,祝你一臂之力！